माता गुजरी कॉलेज में होगी काउंटिंग
फतेहगढ़ साहिब| बचतभवन में 11 मार्च को होने वाली जिले के तीनों विधान सभा सीटों की वोटों की गिनती को लेकर जिला चुनाव अधिकारी डीसी कमलदीप सिंह संघा ने अधिकारियों से बैठक कर चुनाव आयोग के निर्देशों की जानकारी दी। डीसी ने बताया कि जिले की तीनों सीट फतेहगढ़ साहिब, अमलोह तथा बसी की वोटों की गिनती 11 को सुबह 8 बजे माता गुजरी कॉलेज में होगी। फतेहगढ़ साहिब के 194 पोलिंग स्टेशनों की गिनती के लिए 14 राउंड, अमलोह के 153 पोलिंग स्टेशनों की गिनती के लिए 11 तथा बसी के 176 पोलिंग स्टेशनों की गिनती के लिए 13 राउंड होंगे
क्षेत्र की गिनती को लेकर 14-14 टेबल लगाए जाएंगे तथा स्ट्रांग रूम से मशीनों के गिनती केंद्र तक आने की वीडियोग्राफी कराई जाएगी। गिनती केंद्र में कोई भी मोबाइल नही ले जा सकेगा। कहा कि गिनती करने वाले स्टाफ में एक सुपरवाइजर, एक सहायक तथा एक माइक्रो आब्जर्वर होगा। कहा कि 8 बजे शुरू होने वाली गिनती को लेकर स्टाफ 6 बजे तक गिनती केंद्र में पहुंच जाएगा तथा पहले डाक से मिलने वाली वोटों की गिनती होगी। फिर मशीन के वोट गिने जाएंगे। हर राउंड में तय फार्म भरे जाएंगे। चुनाव आयोग ने बस्सी की गिनती के लिए झोथिया देवाहाऊ, फतेहगढ़ साहिब के लिए दिग्विजय सिंह और अमलोह के लिए आरके पटेल निगरान नियुक्त किए गए है।
hin_Deva hin_Deva hin_Deva